  Майя Бывальцева Вуоно арын Лулчеберетъя элькун колледжын оркестровой ёзэтэз выльысь усьтозы. Со сярысь Удмуртиысь лулчеберетъя министр Владимир Соловьёв 17-тӥ толсуре Вань удмуртъёслэн «Удмурт Кенеш» огазеяськонзылэн XIV ӧтчамаз вераз. Кайта арлы ми бадӟым уж лэсьтӥм и оскисько, что йылаз-пумаз вуттом: ми всё-таки культурая колледжын нош ик усьтӥськом оркестровой отделение, малы ке шуоно концертэ, фестивале лыктӥськод, весь вань баянистъёсмы асьмелэн 60 арес котырын ини, туж ӧжытэз солэсь пиналъёс. Соин ик музыкантъёс, татчы колледже пырыса образование басьтӥзы но бертӥзы ке гуртазы, мон малпасько, асьме культура самодеятельной эшшо но вылӥын луоз Владимир Соловьёв, Удмуртиысь лулчеберетъя министрОзьы ик со вуоно арын элькунын кык лулчеберет юртъёс пуктозы шуыса вераз: Грак ёросысь Каменной гуртын но Дэбес ёросысь Тыловай черкогуртын. Со сяна, Ува ёросысь лулчеберет юртэз но Эграысь Калыкъёслэсь эшъяськон юртсэс рос-прос выльдозы. Нош толшоре Удмуртие 31 пианино но вить ударной установкаос вуыны кулэ, соосты гуртъёсысь школаосы келялозы. Тодэ вайытом, ивортодэтъя «Удмуртия» агентство ӧтчамлэн пленарной кенешонысьтыз, кытын Удмуртиысь тросэз министръёс вераськизы, меӵак возьматон нуиз.  Тегъёс: Лулчеберет Дышетон Ижкар Удмуртия ВладимирСоловьёв крезьгур 100ар  